આ ઉપરાંત એનસીપી સાથે પણ કોંગ્રેસના ગઠબંધનની ચર્ચા ચાલી રહી છે, એમાં પણ કેટલોક વિરોધ ઊભો થયો છે. એ અંગે પણ બેઠકમાં ચર્ચા થઇ શકે છે. એનસીપી સાથેના ગઠબંધનથી કોંગ્રેસના ઉમેદવાર ફોર્મ પરત ખેંચે એવી પણ શક્યતા છે. વળી પાસ અને કોંગ્રેસ વચ્ચેના વિવાદે પણ મોટું રૂપ ધારણ કર્યું છે. ભરતસિંહ સોલંકીની તાબડતોડની દિલ્હી મુલાકાત પાછળનું એક કારણ પાસનું વધતું દબાણ પણ માનવામાં આવી રહ્યું છે. ઉલ્લેખનીય છે કે, કોંગ્રેસ ઉપાધ્યક્ષ રાહુલ ગાંધી 24 થી 26 નવેમ્બર દરમિયાન ગુજરાતની મુલાકાતે છે. આ પ્રવાસ પહેલા ઉમેદવારોના નામ નક્કી કરવા માટે ભરતસિંહ સોલંકી રાહુલ ગાંધી અને અશોક ગેહલોતની પણ મુલાકાત લેશે. જો કે, ઉમેદવારોના નામની જાહેરાત રાહુલ ગાંધીના પ્રવાસ બાદ કરવામાં આવશે એમ કહેવાઇ રહ્યું છે.